ਸਿਰਲੇਖ: ਨੋਟਬੰਦੀ ਵੇਲੇ ATM ਦੀ ਕਤਾਰ ’ਚ ਜੰਮਿਆ ‘ਖਜ਼ਾਨਚੀ’ ਹੁਣ ਝਗੜੇ ਦਾ ਕਾਰਨ ਬਣਿਆ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਸਰਵੇਸ਼ਾ ਦੇਵੀ ਨੇ ਮੁੰਡੇ ਨੂੰ 2 ਦਸੰਬਰ, 2016, ਨੂੰ ਜਨਮ ਦਿੱਤਾ ਸੀ

ਇਸ ਮੁੰਡੇ ਦੀ ਉਮਰ ਹੁਣ ਦੋ ਸਾਲ ਹੈ ਤੇ ਰੌਲਾ ਇੱਕ ਹੋਰ ਹੈ। ਬੱਚੇ ਦੇ ਸੈਲੀਬ੍ਰਿਟੀ ਬਣਨ ਤੋਂ ਬਾਅਦ ਉਸ ਦੇ ਪਰਿਵਾਰ ਦੇ ਦੋ ਧਿਰਾਂ ਅਤੇ ਦੋ ਪਿੰਡਾਂ 'ਚ ਝਗੜਾ ਚੱਲ ਰਿਹਾ ਹੈ। 

ਬੀਬੀਸੀ ਦੀ ਗੀਤਾ ਪਾਂਡੇ ਨੇ ਉੱਤਰ ਪ੍ਰਦੇਸ਼ ਦੇ ਕਾਨਪੁਰ ਨੇੜੇ ਉਸ ਦੇ ਪਿੰਡ 'ਚ ਜਾ ਕੇ ਵੇਖਿਆ ਕੀ ਆਖਿਰ ਗੱਲ ਕੀ ਹੈ। 

ਖਜ਼ਾਨਚੀ ਦਾ ਜਨਮ ਹੋਇਆ ਸੀ 2 ਦਸੰਬਰ 2016 ਨੂੰ, ਜਦੋਂ ਉਸ ਦੀ ਮਾਂ ਸਰਵੇਸ਼ਾ ਦੇਵੀ ਆਪਣੇ ਪਿੰਡ ਸਰਦਾਰਪੁਰ ਤੋਂ ਤੁਰ ਕੇ ਝਿੰਝਕ ਕਸਬੇ ਦੇ ਬੈਂਕ ਸਾਹਮਣੇ ਕਤਾਰ 'ਚ ਸੀ। 

ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਵੱਲੋਂ 500 ਤੇ 1,000 ਦੇ ਨੋਟਾਂ ਨੂੰ ਬੰਦ ਕਰਨ ਦੇ ਐਲਾਨ ਨੂੰ ਅਜੇ ਮਹੀਨਾ ਵੀ ਨਹੀਂ ਹੋਇਆ ਸੀ। 

ਜਦੋਂ ਸਰਵੇਸ਼ਾ ਨੂੰ ਦਰਦ ਉੱਠਿਆ ਉਸ ਦੇ ਨਾਲ ਉਸ ਦੀ ਵੱਡੀ ਧੀ ਪ੍ਰੀਤੀ (10) ਅਤੇ ਸੱਸ ਸ਼ਸ਼ੀ ਦੇਵੀ ਤੋਂ ਇਲਾਵਾ ਸੈਂਕੜੇ ਲੋਕ ਕਤਾਰ ਵਿੱਚ ਸਨ। 

ਨੋਟਾਂ ਲਈ ਕਤਾਰ 'ਚ ਜੰਮੇ ਹੋਣ ਕਰਕੇ ਹੀ ਬੱਚੇ ਦਾ ਨਾਂ 'ਖਜ਼ਾਨਚੀ' ਰੱਖਿਆ ਗਿਆ

ਅਖਬਾਰਾਂ ਤੇ ਚੈਨਲਾਂ ਦੀਆਂ ਸੁਰਖੀਆਂ ਬਣੀਆਂ ਅਤੇ ਖਜ਼ਾਨਚੀ ਚੋਣਾਂ 'ਚ ਭਾਜਪਾ ਖਿਲਾਫ ਵਰਤਿਆ ਇੱਕ ਹਥਿਆਰ ਵੀ ਬਣ ਗਿਆ। 

ਇਹ ਵੀ ਜ਼ਰੂਰ ਪੜ੍ਹੋ

ਔਖਾ ਵੇਲਾ 

ਉਸ ਦੇ ਜਨਮ ਦੇ ਚਾਰ ਮਹੀਨਿਆਂ ਬਾਅਦ ਹੀ ਉਸ ਦੇ ਪਿਤਾ ਦੀ ਦਮੇ ਦੀ ਬਿਮਾਰੀ ਕਰਕੇ ਮੌਤ ਹੋ ਗਈ। 

ਸਰਵੇਸ਼ਾ ਨੇ ਉਸ ਵੇਲੇ ਬੀਬੀਸੀ ਨੂੰ ਆਖਿਆ ਸੀ ਕੀ ਉਹ ਵੀ ਜਨਮ ਦਿੰਦੇ ਵਕਤ ਮਰ ਜਾਂਦੀ ਜੇਕਰ ਉਸ ਦੀ ਸੱਸ ਮਦਦ ਨਾ ਕਰਦੀ।

ਹੁਣ ਜਦੋਂ ਅਸੀਂ ਮੁੜ ਖਜ਼ਾਨਚੀ ਨੂੰ ਮਿਲਣ ਗਏ ਤਾਂ ਸਾਨੂੰ ਕਿਸੇ ਹੋਰ ਪਿੰਡ ਜਾਣਾ ਪਿਆ। ਆਪਣੇ ਸਹੁਰਿਆਂ ਨਾਲ ਝਗੜੇ ਤੋਂ ਬਾਅਦ ਖਜ਼ਾਨਚੀ ਨੂੰ ਲੈ ਕੇ ਉਸ ਦੀ ਮਾਂ ਆਪਣੇ ਪੇਕੇ ਪਿੰਡ, ਅਨੰਤਪੁਰ ਢੌਕਾਲ, ਚਲੀ ਗਈ ਹੈ। ਇੱਥੇ ਸਰਵੇਸ਼ਾ ਦੀ ਮਾਂ ਅਤੇ ਤਿੰਨ ਭਰਾ ਆਪਣੇ ਪਰਿਵਾਰਾਂ ਨਾਲ ਰਹਿੰਦੀ ਹੈ। 

ਖਜ਼ਾਨਚੀ ਨੇ ਸਾਨੂੰ ਆਪਣੀਆਂ ਸੁਰਮੇ ਭਰੀਆਂ ਅੱਖਾਂ ਨਾਲ ਘੂਰਿਆ ਤੇ ਫਿਰ, ਆਪਣੀ ਦੇ ਮਾਂ ਦੇ ਕਹਿਣ ਉੱਪਰ, ਹੱਥ ਵੀ ਮਿਲਾਇਆ। 

ਅਸੀਂ ਪੁੱਛਿਆ: ਤੇਰੇ ਨਹੁੰਆਂ ਉੱਪਰ ਗੁਲਾਬਨੀ ਰੰਗ ਕਿਸੇ ਨੇ ਲਗਾਇਆ? ਉਸ ਨੇ ਆਪਣੀ ਭੈਣ ਪ੍ਰੀਤੀ ਵੱਲ ਇਸ਼ਾਰਾ ਕੀਤਾ। 

ਸਰਵੇਸ਼ਾ ਦੇ ਪੰਜ ਬੱਚੇ ਹਨ

ਸਰਵੇਸ਼ਾ ਦੇਵੀ ਗੁਆਂਢੀਆਂ ਘਰੋਂ ਦੋ ਪਲਾਸਟਿਕ ਦੀਆਂ ਕੁਰਸੀਆਂ ਮੰਗ ਲਿਆਈ। ਅਸੀਂ ਗੱਲਬਾਤ ਲਈ ਬੈਠੇ ਹੀ ਸੀ ਕੀ ਖਜ਼ਾਨਚੀ ਖਿਜਣ ਲੱਗਾ। ਸਰਵੇਸ਼ਾ ਨੇ ਉਸ ਨੂੰ ਦੁੱਧ ਚੁੰਘਾਉਣਾ ਸ਼ੁਰੂ ਕਰ ਦਿੱਤਾ। ਸਾਡੇ ਆਉਣ ਦੀ ਗੱਲ ਫੈਲ ਗਈ। ਕੁਝ ਹੀ ਦੇਰ 'ਚ ਸਰਵੇਸ਼ਾ ਦੀ ਮਾਂ, ਭਰਾ ਤੇ ਕੁਝ ਗੁਆਂਢੀ ਵੀ ਉੱਥੇ ਹੀ ਆ ਗਏ। 

ਜਦੋਂ ਖਜ਼ਾਨਚੀ ਸ਼ਾਂਤ ਹੋਇਆ ਤਾਂ ਮੈਂ ਸਰਵੇਸ਼ਾ ਤੋਂ ਪੁੱਛਿਆ ਕਿ, ਕੀ ਉਸ ਦਾ ਆਪਣੀ ਸੱਸ ਨਾਲ ਰਿਸ਼ਤਾ ਕਿਉਂ ਖੱਟਾ ਹੋ ਗਿਆ? ਉਹ ਸੱਸ ਬਾਰੇ ਇਸ ਵਾਰ ਕੋਈ ਚੰਗੀ ਗੱਲ ਨਹੀਂ ਬੋਲਦੀ, ਸਗੋਂ ਕਹਿੰਦੀ ਹੈ ਕੀ ਉਸ ਨੂੰ ਅਤੇ ਖਜ਼ਾਨਚੀ ਨੂੰ ਉਸ ਦੇ ਸਹੁਰਿਆਂ ਤੋਂ ਖ਼ਤਰਾ ਹੈ। 

ਸਰਕਾਰ ਤੋਂ ਮਿਲੇ ਪੈਸੇ 

ਸਰਵੇਸ਼ਾ ਨੂੰ ਸਰਕਾਰ ਨੇ ਖਜ਼ਾਨਚੀ ਦਾ ਜਨਮ ਕਤਾਰ 'ਚ ਹੋਣ ਕਰਕੇ...